Njia mbalimbali za kuimarisha biashara nchini Kenya

NJIA MBALIMBALI ZA KUIMARISHA BIASHARA NCHINI KENYA. 
Biashara ndio muundo msingi wa Kenya. Kenya kama taifa inafaa kuimarisha biashara kwa kuwa biashara sekta ambayo asilimia nyingi ya watu hutegemea kujikimu kimaisha. Njia zifuatazo zinaweza kutumiwa kuimarisha biashara nchini. 

Kwanza ni kupunguza viwango vya ushuru vinavyotozwa kwa wanabiashara. Ushuru ukipandishwa wanabiashara hupata kuumia. Faida wanayoipata katika biashara hiyo hupungua na hata wengine kuenda hasara. Faida anayoipata mtu kutoka kwa bisshaira yake ndio yeye hutumia kulipia vitu vidogo vidogo kama kodi ya nyumba ya biashara, wafanyikazi na hata kuimarisha biashara yake. 
Pili kuimarisha barabara zetu. Baadhi ya barabara ziko katika hali mbaya. Bidhaa zinazotakikana kufika sokoni kwa wakati huweza kuchelewa kwa kuwa vinasafirishwa polepole. Hali ya anga pia inasababisha barabara ziwe mbaya hasa wakati wa mvua. Magari hukwama kwenye barabara za matope na hivyo kuchelewesha bidhaa. Serikali inafaa kujenga barabara zote ziwe za lami. 
Pia bidhaa zinazonunuliwa kutoka ng'ambo zinafaa zipunguzwe. Nchi ya Kenya ina mali ghafi na pesa za kutosha kujiundia bidhaa humu nchini. Bidhaa zinzoundwa humu nchini huwapa vijana nafasi ya kujiunga na kampuni mbalimbali zinazowapa kazi. Hivyo basi biashara haramu ya madawa ya kulevya hupungua. 
Serikali pia inafaa iwape wanabiashara vyeti vya kudhibitisha kuwa mtu huyo anafaa afanye biashara hiyo. Pesa za kupata vyeti hivi zinafaa ipunguzwe ili watu wote wakue na uwezo wa kuanzisha biashara zao ili kujikimu kimaisha. Hii pia inapunguza uchochole katika jamii ya Kenya. 
Tano, usalama unafaa uimarishwe. Bidhaa hizi za biashara, vyombo na maeneo ya biashara yanafaa kulindwa kwa gharama yao. Watu wengi wamejinyima vitu vingi ili waimarishe biashara yao ili waweze kupata faida. Ihali bidhaa zao zinapopotea au zinapoibiwa na majambazi wanapata hasara kubwa sana. Polisi wanafaa watembee usiku wakipiga patroli wahakikishe kuwa vitu viko salama. 
Vyombo vya kusafirisha bidhaa zilizo na kilo nyingi kama gari la moshi kuundwa kufika maeneo ya mipaka ya Kenya na nchi za Uganda na Tanzania ili watu wasafirishe bidhaa zao kutoka pande hizo. Nauli ya ndege, amabayo hutumika kusafirisha bidhaa zinazoharibika haraka kama vile  maua, mboga na hata matunda, ipunguzwe ili hasara kutokana na vitu hivi kuharibika kabla ya kufika sokoni ipungue.